શાહરુખ ખાનની કક્ષાના કલાકાર માટે આ ફિલ્મના બન્ને રોલ (શેખર અને G.OnE)માં તે ફરીથી સાબિત કરે છે કે કોઈ પણ પ્રકારનો રોલ હશે તે પોતાની રીતે એમાં ઘણું નવીન કરી શકે છે. કરીના કપૂર પણ તેનો ભાગ સારી રીતે ભજવે છે અને ફિલ્મનાં ગીતોમાં છવાઈ જાય છે. અજુર્ન રામપાલ નાનકડા રોલમાં ઘણો પ્રભાવશાળી છે અને વિલન તરીકેની પર્ફેક્ટ ઇફેક્ટ ઊભી કરે છે. અરમાન વર્મા તેની પહેલી ફિલ્મ કરી રહ્યો છે, પણ શાહરુખ અને કરીના જેવા કલાકારોની હાજરીમાં પણ તે પોતાની છાપ છોડી શકે છે. આ બાળકને વધુ ફિલ્મો જરૂર મળશે. રજનીકાન્તનો ભાગ સીટી અને તાળીઓથી વધાવવામાં આવશે.